OzLabs/hebrew-wiki-articles huggingface dataset:
מרקו פשאליץ'

מרקו פשאליץ (בקרואטית: Marco Pašalić; נולד ב-14 בספטמבר 2000 בקרלסרוהה שבגרמניה) הוא כדורגלן קרואטי-גרמני המשחק בעמדת הקיצוני ימני ברייקה מליגת העל הקרואטית ובנבחרת קרואטיה בכדורגל.

== קריירת מועדונים ==
פשאליץ' גדל במחלקות הנוער של הופנהיים, קרלסרוהה ושטוטגרט. בין השנים 2020–2021 שיחק בקבוצת המילואים של שטוטגרט. ב-1 ביולי 2021 חתם פשאליץ' בבורוסיה דורטמונד והחל לשחק בקבוצת מילואים של המועדון. ב-17 באוגוסט ערך את הופעת הבכורה שלו בקבוצה הראשונה של המועדון, בהפסד 1–2 לבאיירן מינכן במסגרת הסופר קאפ הגרמני. ב-8 בנובמבר 2022 ערך את הופעתו היחידה בבונדסליגה, בהפסד 0–2 לוולפסבורג במסגרת המחזור ה-14 של עונת .

ב-1 ביולי 2023 חתם פשאליץ' ברייקה מליגת העל הקרואטית.

== קריירה בינלאומית ==
ב-18 בנובמבר 2023 ערך פשאליץ' את הופעת הבכורה שלו בנבחרת קרואטיה בכדורגל, בניצחון 2–0 על במסגרת מוקדמות יורו 2024.

נכלל בסגל נבחרת קרואטיה לטורניר יורו 2024, ובמסגרת משחקי ההכנה ליורו כבש את שער הבכורה שלו במדי הנבחרת מול נבחרת צפון מקדוניה ב-3 ביוני 2024, פשאליץ' כבש את השער השלישי בדקה ה-79 במשחק שהסתיים בניצחון קרואטי 3-0.

== קישורים חיצוניים ==

== הערות שוליים ==

קטגוריה:כדורגלנים קרואטים
קטגוריה:קשרי כדורגל קרואטים
קטגוריה:כדורגלנים גרמנים
קטגוריה:קשרי כדורגל גרמנים
קטגוריה:כדורגלני בורוסיה דורטמונד
קטגוריה:כדורגלני רייקה
קטגוריה:כדורגלני נבחרת קרואטיה
קטגוריה:כדורגלני יורו 2024
קטגוריה:קרואטים שנולדו ב-2000
קטגוריה:גרמנים שנולדו ב-2000
כגאנות ז'ואו-ז'אן

כגאנות ז'ואו-ז'אן או ז'ואן-ז'ואן או ז'ואו -ז'אנג'י (בסינית:柔然; בכתב פיניין:Róurán) הייתה קונפדרציית שבטים שהוקמה על ידי שבטים שמוצאם "פרוטו-מונגולי" דונגהו.
השליטים שלהם השתמשו בתואר "כגן", אותו שאלו משבטי שיאנביי. הכגאנות שלהם התקיימה בין שלהי המאה הרביעית לאמצע המאה השישית. כמייסד נחשב ז'לון בשנת 402 היא התפשטה על שטח עצום מהרי טיין שאן וקרשהר במערב (כיום באזור האוטונומי שינגיאנג-אויגורי בסין) ועד להחומה הסינית הגדולה והרי חינגן הגדול במזרח. 
הכגאנות ג'אוג'ן התמוטטה עקבות מרד של שבטים טורקיים עתיקים (גקטורקים) . ניצחון זה בישר את עליית כוחם של השבטים הטורקיים העתיקים בהיסטוריה העולמית 

עם קריסת הכגאנות שלהם ייתכן כי שרידי ז'ואו-ז'אן הפכו במהלך הזמן לטטרים, בעוד שאחרים כנראה נדדו מערבה והפכו לאווארים (שנודעו ביוונית גם כ"וארחוניטס" - ואר-הונים או כפסאודו-אוורים).
האחרונים התיישבו במאה השישית במישור הפאנוני (כיום בהונגריה).
אווארים אלה נרדפו על ידי גקטורקים עד לגבולות האימפריה הביזנטית. בגקטורקים טענו בפני הביזנטים שאלו "אווארים מזויפים" או "פסאודו-אווארים" - עבדים או בני חסות שלהם ודרשו את גירושם. 
בעוד שהקשר בין האווארים לז'ואו -ז'אן נשאר שנוי במחלוקת, מחקר גנטי של DNA אישר את הקשר בין האליטה האווארית לתושבי ערבות מונגוליה. תאוריות אחרות מקשרים את מוצא האווארים אל עמים אחרים כמו ואר. 
לפי ההיסטוריון הרוסי ניקולאי קראדין התקיים אצל בני ז'ואו-ז'אן סוג של פאודליזם נוודי. 
לפי חוקרים אחרים הכגאנות שלהם התבססה על "ניצול מרחוק של חברות חקלאיות". 
הז'ואו-ז'אן פיקחו על נתיבי המסחר ונהגו לפשוט על נאות מדבר ועל תחנות גבול כמו גאוצ'אנג. 
הם התנהלו בו זמנית כמו מדינה בדרך וכמו שבטי נוודים. הכגאנות היוותה חברה הייררכית-צבאית תוקפנית ביחס לשכניה. הם קנו לעצמם שם של "כנופיות שודדי הערבות" שביצעו פשיטות מאורגנות נגד תושבי צפון סין שסחטו אותם.

==היסטוריה==
איחוד השבטים ז'ואו-ז'אן או ז'ואן-ז'ואן הלך והתגבש במהלך המאה החמישית תחת מנהיג שהחל מ-שנת 402 נקרא "כגן" "כגן" היה תואר ממקור טורקי עתיק או אולי מונגולי שהוענק לראשי שבטים גדולים ועצמאיים. 
 . מבחינה צבאית היוו בני ז'ואו-ז'אן איום על שכניהם בסין וערכו שם פשיטות רבות. 
הם נלחמו מעל מחצית מאה שנים נגד ממלכת ויי של בני שיינביי, במיוחד ביי-ויי (ויי הצפונית). ב-449 נהדפו הז'ואו-ז'אן רחוק מגבולות הממלכה של בני שיינביי. בעקבות תבוסה זאת כוחם נחלש והם הפסיקו את מסעות הכיבוש שלהם.
במהלך המאה השישית שבטים שהיו בני חסותם מרדו בהם והתפלגו, דבר שהחליש עוד יותר את עוצמתם
בשנת 552 נמחצו הז'ואו-ז'אן על ידי שבטים טורקיים מאלטאי והכגן אנאהואן נהרג. 
ב-555 כל השטחים שהוחזקו על ידיהם נפלו לידי השבטים הטורקיים.

==קישורים חיצוניים==

*[https://www.academia.edu/22010535 Nikolai Kradin Rouran (Juan Juan) Khaganate in Encyclopedia of Empire, 2000]
* 

==לקריאה נוספת==
*N.A.Sidorova (red.pr) vol.III Istoria Universală (ed. E.M: Jukov), Editura Științifică București 1960 .תרגום מרוסית לרומנית 

==הערות שוליים==

 
 

קטגוריה:מדינות לשעבר
קטגוריה:מונגוליה: היסטוריה
קטגוריה:סין: היסטוריה
קטגוריה:המאה ה-4
חילוץ בני הערובה בבורקינה פאסו

ב-9 במאי 2019, פיקוד המבצעים המיוחדים של צרפת ערך מבצע חילוץ בצפון בורקינה פאסו. המבצע הוביל לשחרור ארבעת בני הערובה שהוחזקו במקום. במהלך המבצע נהרגו שני חיילים צרפתים וארבעה מתוך ששת הטרוריסטים ששמרו על בני הערובה. המבצע בוצע על ידי צבא צרפת תוך תמיכה מודיעינית ואווירית מצבא ארצות הברית.<ref></ref><ref></ref><ref></ref>

== רקע ==
שני בני הערובה הצרפתים, פטריק פיקה ולורן לאסימואיאס, מורים למוזיקה, נחטפו ב-1 במאי בזמן חופשה בפארק הלאומי פנג'ארי, בנין.<ref name=":1"></ref> מדריך הטיולים שלהם נמצא הרוג והמכונית שנסעו בהם נמצאה שרופה. שני בני הערובה האחרים, דרום קוריאני ואמריקאי, שזהותם לא פורסמה, נחטפו בזמן שנסעו יחד מבנין לבורקינה פאסו, כחודש קודם לכן.<ref></ref>

== חילוץ ==
מסע הלוויה של החיילים הצרפתים, שנהרגו במבצע, בפריז ב-14 במאי 2019.
לא ידוע איזה ארגון עמד מאחורי החטיפה. בצבא צרפת סברו כי החטופים עמדו להיות מועברים לחזית לשחרור מאצ'ינה, ארגון טרור שפועל במאלי.<ref name=":0"></ref> לפני החילוץ, החוטפים נעו צפונה דרך בורקינה פאסו, ובליל המבצע הקימו מחנה באזור הסאהל.<ref></ref>

חילוץ בני הערובה התרחש בלילה שבין ה-8 ל-9 במאי 2019.<ref name=":1"/> כוחות מיוחדים צרפתיים השתלטו על המתחם של החוטפים ושחררו את ארבעת בני הערובה. שני בני ערובה צרפתים שהיה ידוע שהוחזקו במקום, ועוד שני בני ערובה, דרום קוריאני ואמריקאי, שלא ידעו שנמצאים שם. במהלך המבצע נהרגו שני חיילי צבא צרפת וארבעה מהחמושים שהחזיקו בבני הערובה.<ref></ref>

== לאחר החילוץ ==
לאחר החילוץ, שני בני הערובה הצרפתים ובן הערובה הדרום קוריאני הוטסו לנמל התעופה וילקובלה, שם קיבל את פניהם נשיא צרפת עמנואל מקרון.

ב-14 במאי 2019 נערכה בפריז מחווה לאומית לזכר שני החיילים שנהרגו במבצע.<ref></ref>

== הערות שוליים ==

קטגוריה:בורקינה פאסו: היסטוריה
קטגוריה:צרפת: היסטוריה צבאית
קטגוריה:2019
לאונטי קוטליאר

לאונטי זכרוביץ' קוטליאר (ברוסית: Лео́нтий Заха́рович Котля́р; 16 ביוני 1901 – 28 בדצמבר 1953) היה גנרל יהודי-סובייטי בחיל ההנדסה של הצבא האדום, גיבור ברית המועצות.

== ביוגרפיה ==
נולד בעיר טומסק שבסיביר במשפחה יהודית. לאחר סיום בית ספר תיכון, עבד כפועל בחברת הרכבות. ב-1920 התנדב לצבא האדום. נטל חלק בקרבות של המלחמה הפולנית-סובייטית. לאחר המלחמה למד בבית ספר לקציני חיל ההנדסה בפטרוגרד. לאחר סיום בית ספר שירת בתפקידי פיקוד ומטה שונים בחיל ההנדסה - מפקד מחלקה, קצין מבצעים גדודי, מפקד פלוגה. בשנים 1927–1930 למד באקדמיה צבאית של חיל ההנדסה במוסקבה. בסיום הלימודים נשאר באקדמיה, תחילה כמדריך ובהמשך כמרצה בכיר וראש פקולטה. בשנת 1937 עבר להיות ראש תחום הנדסה במשרד ההגנה. ב־1938 מונה לקצין הנדסה ראשי של המחוז הצבאי קייב. ביוני 1940 הועלה לדרגת גנרל מיור. במרץ 1941 מונה לראש אגף ההנדסה במטה הכללי, למעשה לקצין הנדסה ראשי של הצבא האדום.

לאחר פלישת גרמניה הנאצית לברית המועצות במבצע ברברוסה במלחמת העולם השנייה ניהל ופיקד על בניית קווי ההגנה, בין היתר תכנן הצבת מכשולים הנדסיים סביב מוסקבה. באפריל 1942 עבר לשרת בחזית הלחימה. פיקד על כוחות ההנדסה של חזית וורונז' ולאחר מכן של החזית הדרום-מערבית (מאוקטובר 1943 - החזית האוקראינית השלישית). לקח חלק ב:מערכה במרחב וורונז'-וורושילובגרד, מתקפת בלגורוד-חרקוב, קרב דנייפר, מבצע דנייפר-קרפטי, מבצע יאשי-קישינב, מבצע בלגרד, כיבוש בודפשט, מתקפת אגם בלטון וכיבוש וינה. על תפקודו בקרבות אלו הוענק לו ב־28 באפריל 1945 תואר גיבור ברית המועצות.

לאחר המלחמה חזר לנהל את האקדמיה הצבאית של חיל ההנדסה במוסקבה. נפטר בפתאומיות ב־28 בדצמבר 1953. נטמן בבית העלמין נובודוויצ'יה.

== עיטורים ==
לאונטי קוטליאר עוטר בעיטורים הבאים: תואר גיבור ברית המועצות, 4 עיטורי לנין, 4 עיטורי הדגל האדום, עיטור סובורוב מדרגה ראשונה, עיטור קוטוזוב מדרגה ראשונה, עיטור סובורוב מדרגה שנייה, עיטור בוגדן חמלניצקי מדרגה ראשונה כמו כן עוטר בעיטור אמריקאי לגיון ההצטיינות.

== קישורים חיצוניים ==
* [https://www.warheroes.ru/hero/hero.asp?Hero_id=8023 ביוגרפיה באתר "גיבורי המדינה"] (רוסית)
* [https://www.jewmil.com/index.php/biografii/item/120-kotlyar-leontij-zakharovich ביוגרפיה באתר המוקדש ליהודים גיבורי ברית המועצות] (רוסית)

קטגוריה:גנרלים יהודים סובייטים
קטגוריה:יהודים אנשי הצבא האדום במלחמת העולם השנייה
קטגוריה:יהודים מעוטרי גיבור ברית המועצות
קטגוריה:מקבלי עיטור לנין
קטגוריה:מקבלי עיטור הדגל האדום
קטגוריה:מקבלי עיטור סובורוב
קטגוריה:מקבלי עיטור קוטוזוב
קטגוריה:מקבלי עיטור בוגדן חמלניצקי
קטגוריה:סובייטים מעוטרי אות לגיון ההצטיינות
קטגוריה:אישים הקבורים בבית העלמין נובודוויצ'יה
קטגוריה:סובייטים שנולדו ב-1901
קטגוריה:סובייטים שנפטרו ב-1953
בית הכנסת פול-י צ'ובי

בית הכנסת פול-י צ'ובי (בפרסית: کنیسه پل چوبی ,שפירושו בית הכנסת גשר העץ) נמצא בפינת הרחובות אנגלאב ופורוגי (Forughi) בשכונת פול צ'ובי בטהראן.

== היסטוריה ==
בית הכנסת נבנה בשנת 1905 על ידי יהודים שעברו משכונת עודלאג'אן לאזור כיכר ספאח. הקרקע נתרמה על ידי אחד מנדבני הקהילה.

לא רחוק מהמקום בו הוקם בית הכנסת היה קיים גשר עץ שנבנה במחצית השנייה של המאה ה-19 על ידי נאסר א-דין שאה קג'אר כדי לחבר בין העיר העתיקה לבין ארמון שבנה עבור נשותיו מחוץ לשערי העיר, על כן בית הכנסת כונה "בית הכנסת גשר העץ".

עם הגעת יהודים רבים מיזד, שירז, אספהאן, כאשאן והמדאן נוצר הצורך בהרחבת בית הכנסת. לשם כך נרכשה על ידי ועד הקהילה חלקת קרקע נוספת סמוכה לבית הכנסת הקיים.<ref></ref>

== סגנון אדריכלי ==
בית הכנסת המקורי הורחב בתקופת מלחמת העולם השנייה בסגנון שמשלב אדריכלות איראנית מסורתית ואדריכלות אירופאי<nowiki/>ת. זהו מבנה בנוי מלבנים ובו חלונות צרים וגבוהים מעוטרים בוויטרז'ים.<ref></ref> עבודות הקרמיקה המעטרות את ההיכל נשארו ללא שינוי מאז הקמת בית הכנסת המקורי. מעל ההיכל קשת יפה מחופה באריחי קרמיקה עליהם פסוקים בעברית. על פי כתובת שנמצאת בצדו השמאלי של ההיכל עבודת הקרמיקה בוצעה בשנת 1925 על ידי אחים מאספהאן והכתובות בעוצבה על ידי אדם בשם דאוד סמוחי על פי תכנונו של הרב יוסף המדאני כהן.<ref></ref> <ref></ref>

כמו בתי כנסת אחרים שנבנו בתקופת שלטונה של שושלת פהלווי, זהו מבנה עצמאי, גבוה, בעל נוכחות סביבתית, דמוי בזיליקה, מאותר במגן דוד ובאריחי קרמיקה אך נעדר סממנים של אדריכלות יהודית.<ref></ref>

בית הכנסת פול-י צ'ובי הוא אחד מבתי הכנסת הפעילים המשמשים את הקהילה היהודית בעיר.<ref></ref>

== ראו גם ==
* בתי כנסת בטהראן

== קישורים חיצוניים ==
[https://www.youtube.com/watch?v=Ttas5EjrTh0&list=PLAY329iYscgmcmhgVJNIuHgs2YCBSscM7&index=8/ סיור וירטואלי בבית הכנסת פול-י צ'ובי]

== הערות שוליים ==

פול-י צ'ובי
קטגוריה:יהדות איראן ופרס
אלכסיי אובצ'ינין

אלכסיי אובצ'ינין (ברוסית:Алексей Николаевич Овчинин , נולד ב-28 בספטמבר 1971 בריבינסק) הוא קוסמונאוט רוסי. הוא השתתף בטיסות לתחנת החלל הבין-לאומית והיה חבר בכמה משלחות והיה מפקד משלחת מס' 60 לתחנת החלל הבין-לאומית.

== ביוגרפיה ==
אלכסיי אובצ'ינין נולד בעיר ריבינסק שבמחוז ירוסלבל. בגיל 14 הוא התחיל להשתתף בפעילות של מועדון טיס עירוני וקביל הסמכה להטיס מטוס. בשנת 1988 הוא התחיל ללמוד בבית ספר לטייסי חיל אוויר וסיים את הלימודים בשנת 1990 עם הסמכה "מהנדס-טייס". הוא שירת ביחידות שונות של חיל האוויר הרוסי. בשנת 2003 הוא התחיל לשרת ליחידה של חיל האוויר ליד מרכז גגארין להכשרת קוסמונאוטים.

בשנים 2004–2006 אובצ'ינין למד באקדמיה של חיל האוויר.

בפברואר 2007 אובצ'ינין החל קורס במרכז גגארין להכשרת קוסמונאוטים. לאחר סיומו הוא היה חבר ביחידת הקוסמונאוטים. הוא היה חבר בצוות גיבוי של מספר משימות.

במרץ 2016 אובצ'ינין היה מהנדס טיסת של חללית סויוז TMA-20M שהביאה לתחנת החלל את חברי משלחת מס' 47 לתחנת החלל הבין-לאומית החדשים (טימותי קופרה היה מפקד המשלחת). לאחר סיום עבודת המשלחת אובצ'ינין עבר למשלחת מס' 48 לתחנת החלל הבין-לאומית בפיקוד של ג'פרי ויליאמס. הוא חזר לכדור הארץ לאחר 172 ימים בחלל.

במרץ 2018 אובצ'ינין היה מפקד טיסה סויוז MS-10 שהייתה צריכה להביא לתחנת החלל את חברי משלחת מס' 57 לתחנת החלל הבין-לאומית החדשים. בשנייה ה-165 של הטיסה התרחשה תקלה במשגר והופעלה מערכת חילוץ אוטומטית. לאחר שחללית הגיע לגובה של 93 ק"מ אובצ'ינין דיווח על מצב חוסר כבידה. החללית התנתקה מהמשגר ונחתה בשלום.

במרץ 2019 אובצ'ינין היה מפקד טיסה סויוז MS-12 שהביאה לתחנת החלל את חברי משלחת מס' 59 לתחנת החלל הבין-לאומית החדשים (אולג קונוננקו היה מפקד המשלחת). לאחר סיום עבודת המשלחת אובצ'ינין עבר למשלחת מס' 60 לתחנת החלל הבין-לאומית והיה מפקד המשלחת. במהלך שהות בחלל הוא ביצע פעילות חוץ רכבית באורך של כ-6 שעות. הוא חזר לכדור הארץ לאחר 202 ימים בחלל.

אובצ'ינין צפוי לטוס לחלל בחללית סויוז MS-26 בספטמבר 2024.

אובצ'ינין ומשפחתו מתגוררים בעיר הכוכבים.

==קישורים חיצוניים==

* [https://warheroes.ru/hero/hero.asp?Hero_id=25676 ביוגרפיה]
* [https://www.gctc.ru/main.php?id=196 ביוגרפיה באתר הכנת הקוסמונאוטים הרוסי]

קטגוריה:גיבורי הפדרציה הרוסית
קטגוריה:אנשי צוות תחנת החלל הבין-לאומית
קטגוריה:קוסמונאוטים רוסים
קטגוריה:טייסי חיל האוויר הרוסי
קטגוריה:מקבלי עיטור ההצטיינות למען המולדת
קטגוריה:רוסים שנולדו ב-1971
סויוז MS-02

סויוז MS-02 (ברוסית:Союз МС-02) היא חללית סויוז ששוגרה לחלל ב-19 באוקטובר 2016 מקוסמודרום בייקונור ונחתה ב-10 באפריל 2017. החללית שוגרה למפגש עם תחנת החלל הבינלאומית כשעל סיפונה צוות שהתווסף למשלחת מס' 49 לתחנת החלל הבין-לאומית.

זו הייתה הטיסה שנייה של חללית "סויוז" מדגם "MS".
==הצוות==
* סרגיי ריז'יקוב - מפקד
* שיין קימברו - מהנדס טיסה
* אנדריי בוריסנקו - מהנדס טיסה

===צוות גיבוי===
* אלכסנדר מיסורקין - מפקד
* ניקולאי טיכונוב - מהנדס טיסה
* ונדה חיי - מהנדס טיסה

==תיאור המשימה==
החללית הייתה מתוכננת לשיגור ב-23 בספטמבר. עקב בעיות טכניות השיגור נדחה לאוקטובר.

חללית "סויוז MS-02" שוגרה ב-19 באוקטובר 2016 מקוסמודרום בייקונור הנמצא בשטח קזחסטן ומנוהל על ידי רוסיה. השיגור בוצע באחריות רוסקוסמוס בעזרת משגר מדגם "סויוז FG". החללית נבנתה על ידי תאגיד הטילים והחלל אנרגיה.

החללית התחברה למודול "פואיסק" של תחנת החלל הבין-לאומית ב-21 באוקטובר ללא בעיות. באותה עת בתחנת החלל שהתה משלחת מס' 49 בפיקוד אנטולי איוואנישין.

צוות החללית הצטרף למשלחת שגדלה ל-6 אנשי צוות. בהמשך הם עברו למשלחת מס' 50.

"סויוז MS-02" נשארה מחוברת לתחנת החלל כחללית חירום.

ב-10 באפריל 2017 החללית התנתקה מתחנת החלל וחזרה לכדור הארץ עם אותו צוות שהיה בהמראה. במהלך הנחיתה התרחשה תקלה טכנית ולחץ אוויר בתא הנחיתה ירד. מערכות אוטומטיות טיפלו בירידת לחץ ונפתחו פתחים שקישרו את התא עם האטמוספירה.

עם ניתוק החללית מתחנת החלל החלה לפעול משלחת מס' 50 לתחנת החלל הבין-לאומית.

==קישורים חיצוניים==

* [http://www.spacefacts.de/mission/english/soyuz-ms-02.htm מידע על הטיסה]
* [https://www.russianspaceweb.com/soyuz-ms-02.html תיאור המשימה]

קטגוריה:תוכנית סויוז
קטגוריה:2016 ברוסיה
קטגוריה:2017 ברוסיה
צ'אנגג'נג 7

צָ'אנְגְגֶ'נְג 7 או צעדה ארוכה 7 (בסינית: 长征五号, בפיניין: Chángzhēngwǔ, "צעדה ארוכה" על שם מצעדו המפורסם של מאו דזה-דונג, בקיצור CZ-7, באנגלית: Long March 7) הוא משגר לוויינים בינוני ממשפחת צ'אנגג'נג שפותח על ידי תאגיד הטכנולוגיה בתחום החלל של סין בשיתוף פעולה עם אקדמיה למדע החלל של שנחאי. השיגור הראשון בוצע בשנת 2016 כמשגר דו-שלבי. בשנת 2020 בוצע שיגור ראשון של דגם 7A במתכונת 3 שלבים.

הפיתוח התחיל בשנת 2008 במטרה לשנות לדק של משגר "צעדה ארוכה 2F/H". תוך כדי התכנון התברר שנדרשים התאמות טכנולוגיות רבות. בהתאם לכך בשנת 2010 הוחלט על פיתוח דגם חדש "צָ'אנְגְגֶ'נְג 7".

המשגר כולל 3 שלבים. השלב הראשון זהה למשגר צ'אנגג'נג 5. בשלב השני הותקנו 4 מדחף בודד YF-115 (כמו ב-צ'אנגג'נג 6 שבו הותקן מדחף מאותו דגם). 

השיגור הראשון בוצע המתכונת דו-שלבית. בשנת 2020 בוצע שיגור ראשון של דגם 7A בו התווסף השלב השלישי. בהמשך בוצעו שיגורים נוספים כאשר מתכונת המשגר תאמה את יעדי המשימה.

לשיגורים הותאם כן שיגור LC-201 במרכז שיגור הלוויינים ונצ'אנג. למעט שיגור בודד בשנת 2020 כולם הסתיימו בהצלחה.
==קישורים חיצוניים==

* [https://spaceflight101.com/spacerockets/long-march-7/ תיאור המשגר]
* [https://space.skyrocket.de/doc_lau/cz-7.htm רשימת שיגורים]

==הערות שוליים==

קטגוריה:משגרי לוויינים וחלליות
קטגוריה:תוכנית החלל הסינית
קטגוריה:צ'אנגג'נג
מוחמד מואיסו

מוחמד מואיסו (בדיבהי: މުޙައްމަދު މުޢިއްޒު; נולד ב-15 ביוני 1978) הוא פוליטיקאי מהאיים המלדיביים המכהן כנשיא האיים המלדיביים, מאז 17 בנובמבר 2023.

הוא שימש כשר השיכון המלדיבי במשך שנים וכראש עיריית מאלה, לפני שהתמודד בבחירות לנשיאות ב-2023 בהן ניצח את הנשיא המכהן איברהים מוחמד סוליך.

== קריירה ==
=== השכלה ===
מואיסו סיים תואר ראשון ושני בהנדסת בניין באוניברסיטת לונדון, ב-2009 הוא סיים דוקטורט בהנדסה אזרחית באוניברסיטת לידס.

=== קריירה פוליטית ===
מואיסו כיהן כשר השיכון במשך חמש שנים, מ-2012. במהלך כהונתו כשר השיכון מואיסו קידם מספר פרויקטים גדולים, ביניהם הגשר הראשון במלדיביים שמחבר בין שני איים. לאחר הבחירות לנשיאות ב-2018, מואיסו עזב את מפלגתו והצטרף למפלגתו של הנשיא היוצא, עבדולה יאמין, המפלגה הפרוגרסיבית של המלדיביים (PPM).<ref name=":2018"></ref>

בשנת 2021, נבחר מואיסו לראשות העיר מאלה לאחר שהביס את המועמד מהמפלגה הדמוקרטית המלדיבית ששימש כראש העיר.

לאחר הרשעתו של עבדולה יאמין, הנשיא לשעבר ומנהיג האופוזיציה במעילה, מונה מאויסו כמועמד לנשיאות. בסיבוב הראשון של הבחירות לנשיאות מלדיביה ב-2023, הוא קיבל 46.06% מהקולות, ריבוי, ועלה לסיבוב השני ב-30 בספטמבר 2023.<ref name=":0"></ref> הוא נבחר לנשיא בסיבוב השני, כשזכה ב-54.04% מהקולות לעומת 46.04% מהקולות שבהן זכה הנשיא המכהן.<ref name=":0" />

קמפיין הבחירות של מואיסו התמקד בצמצום ההשפעה ההודית במלדיביים, בעקבות כך הוא תואר כפרו סיני.<ref name="gdn"></ref>

מואיסו התחייב שישחרר את הנשיא לשעבר יאמין מהכלא.

ב-17 בנובמבר 2023, הושבע מואיסו לנשיא ה-8 של הרפובליקה המלדיבית. הוא הנשיא הרביעי שנבחר בצורה דמוקרטית.

== קישורים חיצוניים ==

== הערות שוליים ==

קטגוריה:בוגרי אוניברסיטת לונדון
קטגוריה:בוגרי אוניברסיטת לידס
קטגוריה:נשיאי האיים המלדיביים
קטגוריה:פוליטיקאים מלדיבים
קטגוריה:ילידי 1978
כתב מימין לשמאל

[[עברית נכתבת מימין לשמאל, מלמעלה למטה.]]
בכתב מימין לשמאל, מלמעלה למטה (בדרך כלל נקרא "מימין לשמאל"), הכתיבה מתחילה מימין העמוד לשמאלו, ומחלקו העליון של העמוד לחלקו התחתון. ערבית, עברית, פרסית, אורדו, קשמירית, פשטו, אויגורית, כורדית סורנית וסינדית הן מערכות הכתב הנפוצות ביותר שכותבות מימין לשמאל בימינו.
סינית עתיקה נכתבת מלמעלה למטה, מימין לשמאל.
המונח מימין לשמאל יכול לשמש גם לשפות שנכתבות מלמעלה למטה, מימין לשמאל.
== מחשב ==
טקסט "מימין לשמאל, מלמעלה למטה" נתמך ברוב תוכנות המחשב. לעיתים קרובות צריך להפעיל במיוחד את האפשרות להשתמש בכתב הזה. ניתן לכתוב במחשב טקסט משולב של כתב מימין לשמאל ומשמאל לימין.

העברית, כשפה הנכתבת מימין לשמאל, הייתה חריגה בשנים הראשונות לקיומו של האינטרנט, שהתפתח בשפות הנכתבות משמאל לימין, ובפרט אנגלית. כתוצאה מכך ניתנו שני פתרונות להצגתם של טקסטים עבריים בדפדפן, עברית ויזואלית (או "עברית חזותית") ועברית לוגית (או "עברית משתמעת").

== שפות ==
דוגמאות לשפות שמשתמשות במערכת כתב מימין לשמאל:

=== שפות חיות ===
* אלפבית פרסי
* אלפבית ערבי
* אלפבית עברי
* אלפבית סורי
* אלפבית שומרוני

=== שפות מתות ===
* כתב חרטומים
* אלפבית פיניקי
* אלפבית ארמי
* כתב דרום-ערבי עתיק
* כתב געז
לטינית ישנה יכולה להיכתב או מימין לשמאל (כמו אטרוסקית ויוונית מוקדמת) או בבוסטרופידון.<ref name="Collier's 1965"></ref>

==קישורים חיצוניים==

== הערות שוליים ==

*
קטגוריה:קידוד תווים
צפירור

צפירור כחול-אדום על [[כבאית באוסטרליה]]
צפירור (הלחם של צפירה + אור; מוכר יותר במילת הסלנג צָ'קָלָקָה) הוא התקן ברכב ביטחון הכולל שילוב של פנסים צבעוניים וסירנה, ולעיתים גם מערכת כריזה, שמטרתם להבליט את נוכחותו של רכב הביטחון, ובפרט לאפשר לו תנועה בלתי מופרעת בעת נסיעה מבצעית. לעיתים גם כלי רכב שאינם רכבי ביטחון, כגון משאיות גרר, אוטובוסים להסעת תלמידים וציוד מכני הנדסי, מורשים להפעיל אורות דומים בעת מילוי תפקידיהם.

במדינות רבות הפעלת הצפירור מקנה למשתמש בו זכויות מיוחדות, כגון הזכות לעבור בצומת ברמזור אדום, ומציבה דרישות למשתמשי דרך אחרים להתנהג אחרת, כגון לאלץ אותם לזוז לצד הדרך כדי לאפשר לרכב הביטחון תנועה בלתי מופרעת.

==בישראל==
אמבולנס של [[מגן דוד אדום עם צפירור אדום]]
בתקנות התעבורה הישראליות מוסדרים בצפירור צבעי האורות הבאים:
* ברכב משטרה, ברכב משטרה צבאית, ברכב הג"א וברכב צה"ל שאושר כרכב ביטחון: כחול או כחול-אדום
:* ברכב שיטור משולב: כחול-צהוב
* באמבולנס של מגן דוד אדום, באמבולנס של צה"ל, ברכב לכיבוי שרפות וברכב שאישרה רשות הרישוי כרכב ביטחון: אדום, ובאישור ועדה משותפת לרשות הרישוי ולאגף התנועה במשטרת ישראל: כחול
* ברכב גרירה וחילוץ, ברכב עבודה, ברכב ליווי, ברכב שמידותיו חורגות, ברכב המוביל מטען חורג ובכל רכב שקיבל היתר מרשות הרישוי: צהוב.

בנוסף לרכבי חירום, שעליהם מותקן צפירור קבוע, מכוניות המשרתות את אנשי מערכת הביטחון הישראלית ופקידים בכירים מצוידות בצפירור נייד, המוצב על גג המכונית ומופעל כשהללו נמצאים בנסיעת חירום או נחפזים לדרכם.

תקנות 93–95 לתקנות התעבורה קובעות את הזכויות המיוחדות של רכב ביטחון, שהוא רכב שבהתאם ל מותקן בו צפירור בצבע האמור בתקנה זו.

גיבור ספרה של אורלי קסטל-בלום, "ביוטופ", מתאר את אורות הצפירור הנשקפים מחלון ביתו בתל אביב:

==קישורים חיצוניים==

==הערות שוליים==

קטגוריה:רכבי חירום
בונדז

פנקייק תפוחי אדמה עם [[גולאש חריף ( Placki ziemniaczane z gulaszem na ostro) מוגש עם בונדז (גבינת חלב כבשים) ושמנת חמוצה (אולי מעורבת עם יוגורט) במסעדה בזאקופנה, פולין]]
בּּוּנְדז (בפולנית: Bundz; הידוע גם כ-bunc; בניב Podhale; ובאוקראינית: budz) היא גבינת חלב כבשים פולנית ואוקראינית .<ref></ref> היא מיוצרת באופן מסורתי בהרי פולין-Bieszczady, בפודהאלה (Podhale) ובאוקראינה.

== הייצור ==
הגבינה מזכירה גבינת קוטג' בטעמה ובמרקמה, ובעלת טעם עדין ורענן.

תהליך הייצור של הבונדז נראה בשלב הראשון זהה לייצור גבינת אושטפוק (oscypek). החלב שנמזג לתוך ה"פוטארה" (כד גדול) חלקי, מה שאומר שהחלבון קטוע על ידי אנזימים הכלולים באנזים הגבנה שמוסף לחלב, אנזים הגבנה זה מופק מקיבות של עגלים צעירים. לאחר מכן מבשלים את הגבינה המוקרשת במשך כמה דקות בטמפרטורה של כ-70 מעלות צלזיוס. את הגבינה מסננים דרך בד קנבס בצורת גושים גדולים. כתוצאה, מתקבלת גבינה עדינה.<ref> Juliet Harbutt. World Cheese Book. ̻2015. 352 pag. , </ref> <ref>Christian Callec. Complete Encyclopedia of Cheese. 2002. 256 pag. , </ref>

שארית מי גבינה שנוצרת בייצור בונדז משמשת להכנת משקה חמוץ פולני מסורתי הנקרא ז'ִינְצִ'יצָה (בפולנית żętyca).

== ראו גם ==
* ברינדזה (Bryndza Podhalańska), סוג פולני של גבינה רכה מחלב כבשים.<ref></ref>
* Oscypek, גבינה קשה מעושנת, מיוצרת בפולין מחלב כבשים מלוח

==קישורים חיצוניים==

== הערות שוליים ==

קטגוריה:גבינות כבשים
א-דאלע (עיירה)

א-דאלע (בערבית: الضالع) היא עיירה, המשמשת כעיר הבירה של מחוז א-דאלע בדרום מערב תימן.

== היסטוריה ==
בעבר העיר שימשה כבירת האמירות של א-דאלע.

== אקלים ==
בא-דאלע ישנו אקלים צחיח למחצה שגובל באקלים הצחיח המצוי ברוב חצי האי ערב. כמות המשקעים הממוצעת בעיר היא 360 מילימטרים בשנה. יותר ממחצית המשקעים יורדים בחודשים יולי ואוגוסט.

== כלכלה ==
הקהילה היהודית בעיר התפרנסה מייצור כותנה.

==קישורים חיצוניים==

קטגוריה:תימן: גאוגרפיה
אכרם שהיב

אכרם חוסיין שהיב (בערבית: أكرم حسين شهيب; נולד ב-17 באוקטובר 1947) הוא פוליטיקאי דרוזי לבנוני, חבר במפלגה הסוציאליסטית הפרוגרסיבית בראשות וליד ג'ונבלאט. שהיב הוא חבר ותיק ב וכיהן גם בתפקידים שונים בקבינט.

== ביוגרפיה ==
שהיב נולד בעאליי, לבנון ב-17 באוקטובר 1947.<ref name="adecision"></ref> הוא קיבל תואר ראשון בביולוגיה מהאוניברסיטה הערבית של ביירות ותואר שני בהיסטוריה מאוניברסיטת קהיר ב-1982.<ref name="wleaks10nov"></ref>

== קריירה ==
שהיב היה תומך במפלגת הבעת' וסדאם חוסיין בצעירותו.<ref name="alakhbar" />

ב-1979 הוא הפך לחבר במפלגה הסוציאליסטית הפרוגרסיבית (PSP). הוא עבד כפרופסור להיסטוריה באוניברסיטה הלבנונית בעאליי.<ref name="alakhbar"></ref> מ-1985 עד 1991 שימש כמנהל ה-PSP בדמשק. שהיב כיהן כשר לאיכות הסביבה מ-1996 עד 1998. בין השנים 2005–2009 היה ראש ועדת איכות הסביבה בלבנון<ref name="adecision" /> בשנת 2009 הוא מונה לשר העקורים בקבינט בראשות ראש הממשלה דאז, סעד אל-חרירי, במקום ריימונד אאודי.<ref name="intfoun"></ref> כהונתו של צ'הייב הסתיימה ב-2011, והוא הוחלף על ידי אלאאדין טררו.
בפברואר 2013 הפך שהיב לחלק מממשלתו של תמאם סלאם כשר החקלאות.<ref name="yalib"></ref> כהונתו הסתיימה ב-18 בדצמבר 2016 כאשר הוקמה ממשלה חדשה בראשות סעד אל-חרירי.

== חיים אישיים ==
שהיב נשוי לסלמה ג'ורדי שהיב ואב לארבעה ילדים.<ref name="adecision"/>

==קישורים חיצוניים==

== הערות שוליים ==

קטגוריה:שרי החקלאות של לבנון
קטגוריה:דרוזים לבנונים
קטגוריה:בוגרי אוניברסיטת קהיר
קטגוריה:ילידי 1947
Elemental

Elemental הוא אלבום הבכורה של הזמרת-יוצרת הקנדית לורינה מק'קניט שפורסם בשנת 1985, בהוצאת חברת התקליטים קווינלן רוד.<ref></ref> האלבום הוקלט בשבוע אחד ביולי 1985. ההקלטות אירעו באסם בדרום אונטריו, ממוקם בשדה של חמניות. הוא נמכר בלמעלה מ-67,000 עותקים ברחבי העולם.<ref></ref>

"Stolen Child" מבוסס על השיר של ויליאם בטלר ייטס "The Stolen Child".<ref></ref>

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי בכורה מ-1985
קטגוריה:אלבומי לורינה מק'קניט
קטגוריה:אלבומים באנגלית
קטגוריה:אלבומי פולק
אליאס דוד קוריאל

אליאס דוד קוריאל (9 באוגוסט 1871 – 28 בספטמבר 1924) היה משורר וסופר ונצואלי.<ref name=":0"></ref> הוא נחשב לאחד מהמשוררים הבולטים בוונצואלה במאה ה-20.

== ביוגרפיה ==
קוריאל נולד ב-1871, לדוד קוריאל ואקסילדה אבנאטאר דה קוריאל.<ref></ref> הוא למד בקולג' הפדרלי, שם ייסד מקהלה. יחד עם. המשורר אנטוניו חוסה הרמוסו, הוא יצר את העיתון שבועי, La Cantera. קוריאל שימש גם כעורך הראשי של העיתון El Día.<ref name=":0" />

קוריאל חיבר את המילים של ההמנון של מדינת פלקון בוונצואלה.<ref name=":0" />

== הערות שוליים ==

קטגוריה:משוררים
קטגוריה:סופרים
קטגוריה:ילידי 1871
קטגוריה:נפטרים ב-1924
קטגוריה:יהודים ונצואלים
קטגוריה:ונצואלים שנפטרו במאה ה-20
To Drive the Cold Winter Away

To Drive the Cold Winter Away הוא אלבום האולפן השני של הזמרת-יוצרת הקנדית לורינה מק'קניט שפורסם בשנת 1987, בהוצאת חברת התקליטים קווינלן רוד.<ref></ref> האלבום הוקלט בהתבסס על זיכרונותיה של מק'קניט ומושפע "משירים ומזמורים שהוקלטו בכנסיות או באולמות גדולים, עשירים באווירה ומסורת ייחודיים משלהם".<ref></ref>

כדי לתפוס ולשמר את האווירה הזכורה הזו, מק'קניט ניסתה לשמר את העיבודים ה"קלילים" וחגגה את היופי שבפשטות.<ref></ref>

== רשימת רצועות ==

== נתוני מכירות ==
{| class="wikitable"
!מקום
!תארים
!מכירות
|-
!בכל העולם
|
|84,000<ref></ref>
|}

== קישורים חיצוניים ==

== הערות שוליים ==

קטגוריה:אלבומי חג המולד מ-1987
קטגוריה:אלבומי לורינה מק'קניט
קטגוריה:אלבומים באנגלית
קטגוריה:אלבומי פולק
Parallel Dreams

Parallel Dreams הוא אלבום האולפן השלישי של הזמרת-יוצרת הקנדית לורינה מק'קניט שפורסם בשנת 1989, בהוצאת חברת התקליטים קווינלן רוד.<ref></ref> "Breaking the Silence" נכתב כמחווה לאמנסטי אינטרנשיונל; ארגון לא-ממשלתי בין-לאומי, שמטהו ממוקם בממלכה המאוחדת מאז 1961, הפועל לקידום זכויות האדם.<ref></ref>

האלבום זכה להצלחה בקנדה ונמכר בלמעלה מ-93,000 עותקים במדינה בסך הכול.<ref name=":0"></ref>

== רשימת רצועות ==

== נתוני מכירות ==
{| class="wikitable"
!מקום
!תארים
!מכירות
|-
!קנדה (Music Canada)<ref name=":0" />
|
|93,000<ref name=":0" />
|}

== קישורים חיצוניים ==

== הערות שוליים ==

קטגוריה:אלבומי 1989
קטגוריה:אלבומי לורינה מק'קניט
קטגוריה:אלבומים באנגלית
קטגוריה:אלבומי פולק
רדיקולקה

רדיקאווקה בצורות שונות
רדיקאווקה מסוגים שונים
רדיקולקה (בפולנית: Redykołka) היא סוג של גבינה מעושנת המיוצר באזור פודהאלה (Podhale) בדרום פולין באזור זקופנה.<ref></ref> היא ידועה לפעמים בתור "האחות הצעירה" של גבינת האושיפק (Oscypek) והשתיים מבולבלות ביניהן לעיתים קרובות. הדמיון נובע מהעובדה שרדיקולקה מיוצרת באופן מסורתי באמצעות שאריות בונדז מייצור אושיפק.<ref></ref>

== מאפיינים ==
המתכון המוגן מתאר את הגבינה כמוצקה, בעלת פנים רך ואלסטי, ארומה מעושנת חזקה, בעלת טעם חריף ומעט מלוח. היא עשויה לעיתים קרובות בצורת חיות, לבבות או זרי פרחים דקורטיביים.<ref></ref>

רדיקולקה רשומה בתור כינוי מקור מוגן של האיחוד האירופי (PDO) מאז 2009.<ref></ref>

== היסטוריה ==
רדיקולקה הייתה פופולרית כצורה של מתנה, מיוצרת ומוענקת בזוגות באירועים מיוחדים. היא ניתנה גם להנצחת החזרת הכבשים מתקופת מרעה ארוכה של חודשים במרעה ההרים, חגיגה המכונה באזור בשם "redyk". השם "redykołka" נהג להתייחס לכל סוג של מתנת גבינה.<ref></ref>

== קישורים חיצוניים ==

== הערות שוליים ==

קטגוריה:גבינות כבשים
שגרירות ארצות הברית בעמאן

שגרירות ארצות הברית בעמאן היא הנציגות הדיפלומטית של ארצות הברית בירדן. השגרירות ממלאת תפקיד מכריע בשמירה על יחסי ארצות הברית–ירדן, תוך התמקדות בתחומים כמו שיתוף פעולה פוליטי, כלכלי ותרבותי. השגרירות הוקמה לאחר שארצות הברית הכירה בעצמאותה של ירדן בינואר 1949.<ref name="history.state.gov"></ref>

== היסטוריה ==
ארצות הברית הכירה רשמית בממלכה הירדנית האשמית כמדינה עצמאית ב-31 בינואר 1949, שלוש שנים לאחר שקיבלה את עצמאותה ב-25 במאי 1946. בעת כינון היחסים הדיפלומטיים נפתחה הנציגות האמריקאית בירדן. ב-18 בפברואר 1949 הפך לנציג האמריקאי הראשון של ירדן כשהחל את כהונתו כממונה על היחסים הזמני.

באוקטובר 2023 השגרירות הייתה מוכנה לקדם פסגה שבה היו אמורים להשתתף נשיא ארצות הברית ג'ו ביידן לצד מנהיגים ממצרים, הרשות הפלסטינית והמדינה המארחת ירדן, כדי לטפל במתיחות ההולכת וגוברת בעזה. ההתקשרות הדיפלומטית בוטלה בפתאומיות על ידי ירדן בתגובה לפרוץ מלחמת חרבות ברזל. הגורם המיידי לביטול זה היה הפיצוץ ההרסני בבית החולים הערבי אל-אהלי בעיר עזה, שהביא לכ-500 הרוגים. גורמים ירדנים, כולל המלך עבדאללה, ייחסו את המתקפה הזו לישראל, למרות שבדיעבד התברר כי הג'יהאד האסלאמי הפלסטיני הוא האחראי לה. תקרית זו חוללה סערה ציבורית בירדן, והובילה להפגנות ליד שגרירות ישראל בעמאן.

== קישורים חיצוניים ==

* 

== הערות שוליים ==

קטגוריה:יחסי ארצות הברית – ירדן
ירדן
פנחס ברנר

הרב פנחס ברנר (נולד ב-1931) הוא הרב הראשי האשכנזי של קראקס, ונצואלה,<ref name=":0">[http://www.tau.ac.il/Anti-Semitism/asw2004/venezuela.htm VENEZUELA 2004] . The Stephen Roth Institute for the Study of Contemporary Antisemitism and Racism. Tel Aviv University</ref> החל משנת 1967.<ref name=":1"></ref>

== ביוגרפיה ==
ברנר נולד בטישובצה, פולין. בגיל ארבע היגר עם משפחתו לפרו, שם שימש אביו כרב ראשי.<ref name=":2" /> הוא קיבל תואר ראשון באמנויות והסמכה לרבנות מישיבה יוניברסיטי, וסיים תואר שני באוניברסיטת קולומביה. ברנר קיבל תואר דוקטור לשם כבוד מאוניברסיטת בר-אילן.<ref name=":1" />

== קריירה רבנית ==
בשנות ה־60 כיהן ברנר כרב בקווינס, ניו יורק. בשנת 1967 מונה ברנר לרב הראשי האשכנזי של קראקס.<ref name=":2"></ref>

באוגוסט 2019, נשיא ונצואלה, חואן גואידו, מינה את ברנר לשליח הרשמי לישראל, למרות שלשתי המדינות אין יחסים דיפלומטיים.<ref></ref><ref></ref>

ברנר הוא נשיא ועדת הקשרים בין כנסיות ובתי כנסת בוונצואלה וחבר בוועד המנהל של אוניברסיטת בר-אילן.<ref name=":0" />
== הערות שוליים ==

קטגוריה:ילידי 1931
גובין

גבינת גובין (באנגלית: Gubbeen Cheese) היא גבינת חלב פרה מובשלת מבחוץ, רכה למחצה, עם קליפה ורודה ולבנה. הטעמים הקרמיים מלווים עם טעמי הלוואי של פטריות ואגוזים ומשתנים בהתאם לבגרות הגבינה. חברת Gubbeen Farmhouse Products מייצרים גם גבינת גובין מעושנת.

== הייצור ==
גבינת גובין מיוצרת מאז 1979 על ידי טום וג'יאנה פרגוסון בחוות גובין בשטח של 2500 דונם בשול (Schull), מחוז קורק באירלנד. השם "גובין" הוא אנגלייזציה של המילה האירית "Gobín" שפירושה באירית "פת קטן", והשם בו מכונה מפרץ מקומי סמוך.<ref name="cais"></ref>

כל החלב המשמש לגבינה מגיע מעדר הפרות החולבות שלהם, שהוא תערובת של מספר גזעים; הולשטיין בריטית, זימנטל (Simmental cattle), ג'רזי (Jersey cattle) וקרי (Kerry cattle).<ref name="bordbia"></ref> החלב מאוחסן במיכלים שאליהם מוסיפים תרבית סטרטר ואנזים הגבנה, מה שגורם להתקרשות החלב. לאחר מכן חותכים את החלב המוקרש ומערבבים עד שמתפתחים הנתחים. הגבינה מפותחת בחדרי הבשלה בהם שוטפים את הקליפה מדי יום. זהו חלק חשוב בתהליך שכן השטיפה מולידה את התפתחות קליפת השטח הייחודית ומפתחת את הטעמים האופייניים. הגבינה מפתחת טעמים עמוקים יותר כשהיא מתבגרת.

בשנת 2001, זן חדש של חיידקים המייצרים חומצת חלב בשם Microbacterium gubbeenense, נקרא על שם המחקר לגבי הבשלת ומריחת גבינת גובין.<ref>[http://ijs.sgmjournals.org/content/51/6/1969.full.pdf Microbacterium gubbeenense sp. nov., from the surface of a smear-ripened cheese]</ref>

כל גלגל גבינה הוא 15 ס"מ בקוטר, 5 ס"מ בגובה, שוקל 1200 גרם ובעל תכולת שומן של 48%. הגבינה זמינה גם כמיני-גליל במשקל 400 גרם.

גובין בוגר

== פרסים ==
גבינת גובין זכתה בפרסים רבים, הן ברמה הלאומית והן הבין-לאומית. להלן מבחר מהפרסים האחרונים:
* מדליית כסף 2011 בפרסי הגבינה האירית עבור גבינה רכה למחצה<ref></ref>
* מדליית זהב 2010 בטקס פרסי הגבינה הבריטית עבור גבינה רכה למחצה<ref>[http://www.irishcheese.ie/news/2010/britishcheeseawards.html List of 2010 British Cheese Award winners] </ref>
* מדליית זהב לשנת 2016 בטקס פרסי הגבינה הבריטית עבור גבינה שטופת קליפה<ref name="britishcheeseawards.com"></ref>
* מדליית זהב 2016 בטקס פרסי הגבינה הבריטיים לגובין מעושן בוגר<ref name="britishcheeseawards.com" />

==קישורים חיצוניים==
* 

== הערות שוליים ==

קטגוריה:גבינות
The Visit

The Visit הוא אלבום האולפן הרביעי של לורינה מק'קניט. האלבום, שיצא ב-1991, זכה ארבע פעמים למעמד של אלבום פלטינה בקנדה ושל אלבום זהב בארצות הברית. הוא הופק על ידי מק'קניט ובריאן יוז.<ref name="goldandplatinumdata"></ref>

האלבום היה שותף לזכייה, עם אלבום האוסף Saturday Night Blues, בפרס ג'ונו לשנת 1992 לאלבום הטוב ביותר של השנה במוזיקה מסורתית.<ref>"Here's who took top music prizes". Vancouver Sun, March 31, 1992.</ref>

האלבום יצא במהדורה מוגבלת, כאלבום ויניל, ממוספר, במשקל 180 גרם, בשנת 2016.

מהדורת יום השנה ה-30 של האלבום בשם The Visit – The Definitive Edition יצאה בספטמבר, 2021.

== רשימת רצועות ==

== מידע על השירים ==
* "All Souls Night" נובע מהמיזוג של מק'קניט בין המסורות, המיתולוגיה והתרבות של יפן עם טקסי סאווין קלטיים ישנים. ה"מדורות" ו"הדמויות הרוקדות" הן אירופאיות, בעוד ש"הנרות והפנסים" שאובים ממסורות יפניות.
* "Bonny Portmore" הוא שיר עם קלטי מסורתי על כריתת יערות אלון. הוא הופיע בפסקול של Highlander III: The Sorcerer (כמו גם "" ו-"The Two Trees" מהאלבום The Mask and Mirror).
* "The Lady of Shalott" מבוסס על הפואמה "הגבירה משאלוט" מאת אלפרד לורד טניסון . עם זאת, כמה שורות מן השיר המקורי הוסרו בגרסתה של מק'ניט, למשל שורה מהחלק השלישי של השיר, "The jemmy bridle glitter'd free...Moves over still Shalott."
* בניגוד להערות האלבום, "Greensleeves" לא נכתב בפועל על ידי הנרי השמיני; למרות שזוהי אמונה ואגדה ארוכת שנים. <ref>e.g., see https://earlymusicmuse.com/greensleeves1of3mythology/</ref>
* "Tango to Evora" שימש בסרט התיעודי של מועצת הסרטים הלאומית של קנדה The Burning Times. קאבר לשיר הוקלט על ידי אחת הזמרות הפופולריות והמוערכות ביוון, חאריס אלקסיו, בשם "Nefeli's Tango", עם מילים שכתבה בעצמה. קאבר נוסף לשיר הוקלט על ידי הזמר הטורקי, Nilüfer, בשם "Çok Uzaklarda". אבורה היא עיר היסטורית בפורטוגל. קאברים נוספים בוצעו בנוסף, על ידי הזמר האיראני איליה מונפארד תחת הכותרת "גול-א-אורקידה" (פרח סחלב), מאת הזמרת הפינית, אנלי סאריסטו, תחת השם, "Katkennut Helminauha" וכן מאת Bettina Wegner תחת השם "Alles was ich wünsche". הקאבר הכורדי בוצע על ידי הומאר דיזאי, תחת הכותרת "Xozga". יש גם קאבר אלבני בשם "Rrugës i trishtuar" (הידועה גם בשם "סונאטה"), מאת הזמר הפופולרי האלבני אלי פארה. קאבר רומני לשיר, בשם "Tango pentru Evora" (תרגום רומני של "Tango to Evora") הושר במהלך המופע "Dansez pentru tine" מאת מלינה אולינסקו. המילים נכתבו על ידי פלורין בוסיוק.
* "Cymbeline" לקוח משיר במחזה של ויליאם שייקספיר, "סימבלין".
* המילים לשיר "The Old Ways" מופיעות במכתב שכותבת רייצ'ל גרין לרוס גלר בפרק הבכורה של העונה הרביעית של הסדרה חברים, The One with the Jellyfish. בעוד שתוכן המכתב אינו מוצג על המסך, המכתב מוצג בתערוכת The Friends Experience.

== צוות ההפקה של האלבום ==
* לורינה מק'ניט – סינתיסייזר, פסנתר, נבל, אקורדיון, בודראן, שירה, עריכה, הפקה, עיבוד
* אן בורן – צ'לו
* אל קרוס - תופים
* טום האזלט – בס
* בריאן יוז - בללייקה, גיטרה חשמלית ואקוסטית, עוזר מהנדס, עוזר הפקה
* פטריק האצ'ינסון - חמת חלילים
* ג'ורג' קולר - בס, צ'לו, כינור מטורף, טנפורה, סיטאר
* ריק לזר – כלי הקשה, תוף אודו
* יו מארש - כינור

=== אנשי הפקה נוספים ===
* ג'ף וולפרט - מהנדס, מיקסינג, עוזר הפקה

== הערות שוליים ==

==קישורים חיצוניים==

קטגוריה:אלבומי 1991
קטגוריה:אלבומי לורינה מק'קניט
קטגוריה:אלבומים באנגלית
קטגוריה:אלבומי חברת וורנר רקורדס
נואה לאלונד

נואה לאלונד (באנגלית: Noah LaLonde; נולד ב-22 במרץ 1998) הוא שחקן אמריקאי.

==ביוגרפיה==
לאלונד גדל באזור מטרו-דטרויט, מישיגן. הוא שיחק בהצגות ושר במסגרת מקהלות במהלך שנותיו המוקדמות בבית הספר היסודי ובחטיבת הביניים. הוא החל ללמוד באוניברסיטת גרנד ואלי סטייט, שם למד לזמן קצר תיאטרון. לאחר שנה, הוא נשר מהלימודים והחל להתמקד אך ורק במשחק, ולמד משחק בדטרויט. בתקופה זו למד באולפני משחק רבים ושיחק במספר סרטים קצרים ועלילתיים עצמאיים.

==קריירה==
לאלונד שיחק במספר סרטים קצרים. תפקידו הראשון על המסך הגדול היה בשנת 2021 בסרט "אשבורי פארק". שנה לאחר מכן שיחק לאלונד בתפקיד ראשי בסרט האימה "Deer Camp '86". בשנת 2022 שיחק בתפקיד אורח בפרק בסדרת הטלוויזיה "מחשבות פליליות".<ref></ref>

בשנת 2022 לוהק לאלונד לתפקיד ראשי בסדרת הטלוויזיה "חיי עם משפחת וולטר". בסדרה מגלם לאלונד את קול, אחיה המאמץ של ג'קי (ניקי רודריגז) המתחרה עם אחיו, אלכס (אשבי ג'נטרי) על תשומת ליבה. הסדרה עלתה בנטפליקס ב-7 בדצמבר 2023.

==קישורים חיצוניים==

==הערות שוליים==

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1998
קפלוגרביירה

קפלוגרביירה (ביוונית: Κεφαλογραβιέρα) היא גבינת שולחן קשה יוונית מפורסמת המיוצרת משנות ה-60 של המאה ה-20 באופן מסורתי מחלב כבשים או מתערובת של חלב כבשים ועיזים. על פי הסמכת כינוי מקור מוגן (PDO) של האיחוד האירופי השם מתייחס רק לגבינה המיוצרת במערב מקדוניה, אפירוס והיחידות האזוריות של אטוליה-אקארנאניה ואבריטניה.

== מאפיינים ==
הגבינה בעלת טעם מלוח וארומה עשירה. היא משמשת לעיתים קרובות במאכל היווני בשם Saganaki (פרוסות גבינה מטוגנות), חתוכה לחתיכות משולשות, מגולגלת בקמח מתובלת ומטוגנת קלות. זוהי גבינה מצוינת לגרירה ונמצאת בשימוש נרחב כתוספת למנות פסטה. על פי ספר בישול אחד, היא דומה מאוד לגבינת קפלוטירי ולפעמים נמכרת בשם זה.

== מקור השם ==
קפלוגרביירה קיבלה את שמה על שם שתי גבינות מכיוון שהיא הכלאה בין קפלוטירי, גבינה מלוחה בעלת הטעם העז, לבין גבינת הגרביירה העדינה.

== צריכה ==
היא נמכרת, בגלגלים או במשולשים, ומזוהה בקלות על ידי המרקם המוצק והקליפה החומה בהירה. הסטטיסטיקה מראה שהיא הופכת לאחת הגבינות הנפוצות ביותר ביוון, עם ייצור שנתי של כ-3,000 טון. לקפאלוגרביירה יש כאמור מעמד PDO.<ref name="EUprodSite">[http://ec.europa.eu/agriculture/quality/door/registeredName.html?denominationId=822 EU Kefalograviera Profile] (accessed 23 May 2009)</ref>

== הערות שוליים ==

קטגוריה:גבינות כבשים
אלכסנדר סאר

אלכסנדר דאם סאר (בצרפתית: Alexandre Dam Sarr; נולד ב-26 באפריל 2005) הוא כדורסלן צרפתי המשחק בעמדת הסנטר בוושינגטון ויזארדס מליגת ה-NBA.

== ראשית חייו וקריירה ==
סאר גדל בבורדו, צרפת, ובילדותו עברה משפחתו לטולוז. הוא החל לשחק כדורסל בגיל ארבע.

בשנת 2019 הצטרף סאר למחלקת הנוער של ריאל מדריד הספרדית, ושיחק שתי עונות בקבוצת הקדטים של המועדון.

== קריירה מקצועית ==
בשנת 2021 עבר סאר לארצות הברית והצטרף לליגת הנוער אוברטיים אליט החדשה באטלנטה, ג'ורג'יה. תמורת הצטרפותו לליגה הוא קיבל שכר מובטח של לפחות 100,000 דולר אמריקאי בשנה. הוא שיחק הליגה במשך שתי עונות, הראשונה ב-Team Overtime והשנייה ב-YNG Dreamerz, ובעונת 2022/23 נבחר לחמישיית העונה השנייה.

ב-9 במאי 2023 חתם סאר בפרת' ויילדקטס מליגת העל האוסטרלית בכדורסל כחלק מתוכנית "הכוכב הבא" של הליגה. ב-27 בינואר 2024 הוא רשם שיא קריירה של 18 נקודות ו-5 חסימות בניצחון 103–91 על סאות' איסט מלבורן פיניקס. הוא סיים את העונה עם ממוצעים של 9.4 נקודות ו-4.3 ריבאונדים למשחק והוביל את קבוצתו לחצי גמר הליגה.

=== וושינגטון ויזארדס (2024–הווה) ===
ב-26 ביוני 2024 נבחר סאר במקום השני בדראפט ה-NBA {{כ}}2024 על ידי וושינגטון ויזארדס, אחרי בן ארצו זאקרי ריזאשה.

== קריירה בנבחרת הלאומית ==
סאר ערך את הופעת הבכורה שלו בנבחרת הלאומית של צרפת בשנת 2021, ועזר לנבחרת הקדטים לזכות בטורניר הצ'לנג'ר בסקופיה שהחליף את אליפות אירופה בכדורסל עד גיל 16 בעקבות מגפת הקורונה באירופה. ב-2022 סייע לנבחרתו לזכות במדליית ארד בגביע העולם בכדורסל עד גיל 17, ושנה מאוחר יותר זכה עימה במדליית כסף בגביע העולם בכדורסל עד גיל 19.

== חיים אישיים ==
משפחתו של סאר היא ממוצא סנגלי. אביו, מסאר, הוא כדורסלן עבר, ואחיו הגדול אוליבייה משחק באוקלהומה סיטי ת'אנדר מה-NBA.

== קישורים חיצוניים ==

*[https://overtimeelite.com/players/65c5906d-2aed-4c1c-9a11-8fc7a6ba6068 פרופיל], באתר Overtime Elite
*[https://nbl.com.au/player/3692/2068964 פרופיל], באתר ליגת העל האוסטרלית בכדורסל
*[https://www.fiba.basketball/en/player/280331/Alexandre-Dam-Sarr פרופיל], באתר פיב"א
*
*
*

== הערות שוליים ==

קטגוריה:סנטרים (כדורסל)
קטגוריה:כדורסלנים צרפתים
קטגוריה:בחירות דראפט של וושינגטון ויזארדס
קטגוריה:כדורסלני פרת' ויילדקטס
קטגוריה:כדורסלני וושינגטון ויזארדס
קטגוריה:צרפתים ממוצא סנגלי
קטגוריה:צרפתים שנולדו ב-2005
מרחב שומרון

תחנת בנימין בשחר בנימין
מרחב שומרון הוא אחד משני המרחבים של מחוז ש"י של משטרת ישראל. המרחב חולש מהגלבוע בצפון ועד נחל שילה בדרום, הגובל בגזרת בנימין ומבואות יריחו בצד המזרחי וגובל במעלה אדומים. בשטח המרחב קיימים כשישים וחמישה יישובים ישראלים וכמאתיים שמונים יישובים פלסטינים. המרחב ייחודי, ומשרת אוכלוסייה מגוונת הכוללת יהודים ופלסטינים. המרחב פועל לצד צה"ל, שהוא הריבון בשטח באמצעות ארבע חטיבות מרחביות – אפרים, מנשה, הבקעה ושומרון.<ref name=":0"></ref>

מטה מרחב שומרון ממוקם רחוב 33 מספר 20, אריאל.

מפקד המרחב הנוכחי הוא ניצב-משנה צחי שרעבי<ref>https://news.walla.co.il/item/3642318</ref>.

== תחנות ==
מרחב שומרון מאגד 2 תחנות משטרה, ו-2 נקודות משנה. בנוסף, קיימות מפקדות לתיאום וקישור עם גורמי הרשות הפלסטינית בשכם, קלקיליה, ג'נין וטול כרם.<ref name=":0" />

=== תחנות ===
{| class="wikitable"
|+
!תחנה
!כתובת
!אחריות בגזרת התחנה
|-
|אריאל
|רחוב 33 מספר 20, אריאל
|רבבה, פדואל, ברוכין, ברקן, קריית נטפים, עלי זהב, שערי תקווה, אלקנה, עץ אפרים, אורנית, קרני שומרון, מעלה שומרון, קדומים, צופים, אלפי מנשה, יקיר, נופים, איתמר, שבי שומרון, אבני חפץ, מבוא דותן, חומש, כפר תפוח, יצהר, רחלים
|-
|בנימין
|אזור התעשייה שער בנימין
|מחולה, שדמות מחולה, רותם, משכיות, ארגמן, משואה, שלומציון, יפית, פצאל, מעלה אפרים, תומר, גלגל, נתיב הגדוד, נערן, ייט"ב, נעמה, כוכב השחר, רימונים, מעלה מכמש, מגרון, עמיחי, שילה, שבות רחל, עלי, גבעת הראל, בית אל, כוכב יעקב, פסגות, גבע בנימין, גבעת הרואה, מעלה לבונה
|}

=== נקודות משנה ===
* נקודת מעלה אפרים
* נקודת קדום בקדומים

== הערות שוליים ==

שומרון
קטגוריה:יהודה ושומרון: חוק ומשפט
חיי עם משפחת וולטר (סדרת טלוויזיה)

חיי עם משפחת וולטר (באנגלית: My Life with the Walter Boys) היא סדרת טלוויזיה אמריקאית מסוגת דרמת התבגרות.<ref></ref> היא עיבוד לרומן באותו שם משנת 2014 של אלי נובאק, שפורסם לראשונה ב-Wattpad.<ref></ref> 

== עלילה ==
ג'קי הווארד (ניקי רודריגז), שאיבדה את הוריה ואחותה בתאונת דרכים, היא נערה מתבגרת ממנהטן, שעוברת לגור בכפר בקולורדו כדי לגור עם בני הזוג וולטרס, ועשרת ילדיהם.<ref></ref> 

== הפקה ==
הסדרה נוצרה על ידי מלאני האלסל. את התסריט כתבו מלאני האלסל ועלי נובאק. בסדרה מככבים מארק בלוקאס, אלישה ניוטון נואה לאלונד, אשבי ג'נטרי ושרה רפרטי.<ref></ref>

הסדרה עלתה לשידור בנטפליקס ב-7 בדצמבר 2023.<ref name="Seriespremieredate"></ref>

== שחקנים ודמויות ==
=== דמויות ראשיות ===
* ניקי רודריגז – ג'קי הווארד, הוריה ואחותה הגדולה נהרגו בתאונת דרכים לפני אירועי העונה. היא מגיעה לגור עם משפחת וולטר.
* אשבי ג'נטרי – אלכס וולטר, אחיה המאמץ של ג'קי, הוא מתחרה באחיו הגדול, קול על ליבה של ג'קי.
* נואה לאלונד – קול וולטר, אחיה המאמץ של ג'קי, אחיו התאום של דני. הוא מתחרה עם אחיו הקטן אלכס על ליבה של ג'קי. בן הזוג של ארין אך הוא שוכב עם בנות אחרות בזמן שהוא איתה.
* שרה רפרטי – ד"ר קתרין וולטר, אמה המאמצת של ג'קי, אם המשפחה.
* מארק בלוקאס – ג'ורג' וולטר, אביה המאמץ של ג'קי, אב המשפחה.
* קורי פוגלמניס – ניית'ן וולטר, אחיה המאמץ של ג'קי. חובב מוזיקה.
* ג'יילן אוונס – סקיילר סאמרהיל
* קונור סטנהופ – דני וולטר, אחיה המאמץ של ג'קי, אחיו התאום של קול. חובב משחק, בסוף העונה הוא נוסע לניו יורק כדי ללמוד בג'וליארד.
* זואי סול – היילי יאנג, ארוסתו של וויל.
* ג'וני לינק – וויל וולטר, אחיה המאמץ של ג'קי. האח הבכור במשפחת וולטר. ארוסה של היילי.

=== דמויות משניות ===
* אלישה ניוטון – ארין, בת הזוג של קול. אימה היא המורה לספורט בבית הספר. 
* אשלי הולידיי – טארה, יועצת בית הספר
* מוהב ג'ינדרן – ניקהיל
* מיה לואס – קיילי
* גבריאלה ג'סינטו – אוליביה, חברתה הטובה של ארין. שכבה עם קול.
* אלי או'בריאיין – גרייס
* קולטון סטיוארט – דילן, קפטן הנבחרת, מחליפו של קול בתפקיד
* דין פיטרי – ג'ורדן וולטר, אחיה המאמץ של ג׳קי
* אליקס וסט לפלר – פארקר וולטר, אחותה המאמצת של ג'קי. הבת היחדה מבן עשרת אחיה. משחקת פוטבול.

== הפקה ==
החברות Sony Pictures Television ו-iGeneration Studios מפיקות את הסדרה, בעקבות הרכישה של Komixx Entertainment על ידי iGeneration Studios.<ref></ref> אד גלאוזר, שהיה המפיק בפועל של סדרת הסרטים דוכן הנשיקות של נטפליקס, הצטרף להפקה לצד המפיקה בפועל, מלאני האלסל.<ref></ref>

צילומי הסדרה החלו במרץ 2022, באלברטה, קנדה, והסתיימו בספטמבר 2022.<ref></ref> <ref></ref> <ref></ref>

ההפקה של הסדרה התקיימה ברחבי אלברטה, עם אתרי צילום בעיר קלגרי, בעיירה קוקרן ובעיר קרוספילד.<ref></ref> <ref></ref> <ref></ref> <ref></ref>

== הפצה ==
הסדרה שודרה לראשונה בנטפליקס ב-7 בדצמבר 2023.<ref name="Seriespremieredate" /><ref></ref>

==קישורים חיצוניים==
* 

== הערות שוליים ==

קטגוריה:נטפליקס: תוכניות וסדרות
קטגוריה:סדרות דרמה אמריקאיות
קטגוריה:סדרות טלוויזיה אמריקאיות שעלו לשידור בשנות ה-2020
פיקודון

פיקודון (בצרפתית: Picodon) היא גבינה צרפתית מחלב עיזים המיוצרת באזור סביב נהר הרון בדרום צרפת. פירוש השם באוקסיטנית הוא "חריף".<ref></ref>

== מאפיינים ==
הגבינה עצמה מיוצרת במספר סוגים, כל אחד קטן, שטוח וצורתה עגולה, החל מצבע לבן מנומר ועד לצבע זהוב. בין 8.5 ס"מ בקוטר, 2.5-1.8 ס"מ בגובה, הגלילים נעים בין 40 לבין 100 גרם. פאטה (תוך) הגבינה מתובל ויבש בצורה יוצאת דופן, תוך שמירה על מרקם חלק ועדין.

בעודה צעירה לגבינה יש קליפה לבנה רכה ובעלת טעם עדין ורענן. אם מיושנת זמן רב יותר, הגבינה עלולה לאבד מחצית ממשקלה וכתוצאה מכך הקליפה זהובה עם מרכז הרבה יותר קשה וטעם מרוכז יותר.

== סוגים ==
פיקודון מיוצרת במספר סוגים, כל אחד תואם את תקנות ה-AOC (כינוי מקור מוגן - הצרפתי). אלה כוללים:
* Picodon de l'Ardèche - (60-40 גרם) הסוג הנפוץ ביותר, עם חומציות ניכרת.
* Picodon de Crest - (60 גרם) עשויה מהחלב האיכותי ביותר המעניק טעם חזק יותר.
* Picodon du Dauphiné - נמכרת בדרך כלל מיושנת היטב.
* Picodon de Dieulefit - (90-40 גרם) נמכרת בסוגים צעירים ומיושנים כאחד.
* Picodon de la Drôme - (45 גרם) חומציות נמוכה, עם טעמים מלוחים ומתוקים כאחד.
* Picodon à l'huile d'olive - כבושה בשמן ער אציל ושמן זית.

== ייצור ==
העמק התחתון של הרון לרוב יבש מדי לייצור יין, אבל אידיאלי לעיזים לרעות על הדשא הדליל והשיחים העמידים הפזורים לאורך הגבעות.

פיקודון עשויה מחלב עם כמות קטנה בלבד של אנזים הגבנה והאנזים מוסף בטרם החלב ניצוק לתבניות קטנות מנוקדות חורים זעירים. חלבון לקטי, קצף קפוא וחלב מרוכז או אבקת חלב אסורים לשימוש על פי התקנות. את הגבינה ממליחים פעמיים באמצעות מלח דק ויבש. הגבינה נשארת לייבוש לפחות ארבעה עשר ימים, אם כי ארבעה שבועות נפוץ יותר.

גבינות שמסומנות בשיטת הבשלה Dieulefit (על פי הקומונה של Dieulefit) מעידות על כך שההבשלה כללה שטיפת פני הגבינה במים באמצעות הידיים ולאחר מכן הגבינה נשארת להתיישן בצנצנות חרס מכוסות למשך חודש לפחות.

הייצור הוא משלושה סוגים (fermier, artisanal, industriel) :
* פרמייר - כלומר בחווה חקלאית,
* ארטיזנלי כלומר - מלאכת יד
* תעשייתי

והמוצר הסופי הוא מינימום של 45% שומן (מהחומר הבש). פיקודון מיוצר לאורך כל השנה, אם כי ייצור פרמייר מתרחש רק בין האביב לסתיו. בסך הכל ייוצרו 584 טון בשנת 2005.<ref></ref> הייצור מתבצע בעיקר במחוזות ארדש ודרום (Drôme), אם כי התקנות מתירות גם את קנטון Barjac ב-Gard ו-Valréas בווקלוז.

מעמד AOC הוענק בשנת 1983.<ref></ref>

== ראו גם ==
* פלרדון
* רשימה של גבינות מחלב עיזים

==קישורים חיצוניים==

== הערות שוליים ==

קטגוריה:גבינות עיזים
קטגוריה:גבינות צרפתיות
מרחב דוד

ה"[[קישלה" מטה מרחב דוד בשער יפו]]
מרחב דוד הוא אחד משלושת המרחבים של מחוז ירושלים של משטרת ישראל. המרחב חולש על כל מרחב העיר העתיקה ועל כל רובעיה. ייחודיות המרחב מתבטאת שבתחומו אתרים קדושים לשלוש הדתות: יהודים, מוסלמים ונוצרים, ובעל חשיבות לאומית ובינלאומית.<ref name=":0"></ref>

מטה המרחב נמצא בקישלה בסמוך לשער יפו.

מפקד המרחב הנוכחי הוא ניצב-משנה אברהם כהן.

== רגישות ונפיצות ==
מרחב דוד נחשב לאחד המרחבים הרגישים ביותר של משטרת ישראל והרגיש ביותר במחוז ירושלים בתחום אחריותו האזור הרגיש של העיר העתיקה, על מורכבותו הפוליטית, הדתית והדמוגרפית. כמו כן, בגזרת המרחב נמצאים אתרים קדושים לשלוש הדתות: הכותל המערבי, כנסיית הקבר, מסגד אל-אקצא, ורחבת הר הבית. בנוסף, מתגוררים בתחומי המרחב תושבים משלוש דתות יהודים, מוסלמים ונוצרים, ובעיר העתיקה מבקרים מדי שנה כעשרה מיליון תיירים ומאמינים מישראל מכל רחבי העולם. במרחב מתקיימים ממשקים הדוקים עם מנהיגי האוכלוסייה ונכבדי העדות השונות.<ref name=":0" />
שוטרי מרחב דוד בכניסה ל[[שער שכם]]

== תחנות ונקודות ==
{| class="wikitable"
|-
!תחנה
!כתובת
!אחריות בגזרת התחנה
|-
|מרחב דוד
|רחוב הפטריארכיה הארמנית
|הרובע המוסלמי, הרובע הנוצרי, הרובע הארמני
|-
|נקודת קבר דוד
|רחוב שז"כ, ירושלים
|שער ציון, קבר דוד
|-
|נקודת הכותל המערבי
|הכותל המערבי
|רחבת הכותל המערבי והר הבית
|}

== הערות שוליים ==

דוד
קטגוריה:מחוז ירושלים (משטרה)
טיקטמאסטר

טיקטמאסטר אנטרטיינמנט בע"מ (באנגלית: Ticketmaster Entertainment, LLC) הוא אתר אמריקאי למכירת והפצת כרטיסים, שבסיסו בבוורלי הילס שבקליפורניה. הוא פעיל במדינות רבות ברחבי העולם, ובשנת 2010 התמזג עם לייב ניישן לחברת אם בשם לייב ניישן אנטרטיינמנט.<ref></ref>

מכירת הכרטיסים באתר מתבצעת באופן דיגיטלי או בשני מרכזים עיקריים, הממוקמים בצ'ארלסטון שבווירג'יניה המערבית ובפאר שבטקסס. בין לקוחותיו של טיקטמאסטר נמנים אצטדיונים, אמנים ויזמים, והם אלו שקובעים את מחירי הכרטיסים. טיקטמאסטר מפעיל גם את TicketWeb, אתר כרטוס המיועד למקומות עצמאיים.

טיקטמאסטר היה נתון למחלוקת רבות, בטענה להפרת חוקי הגבלים עסקיים רבים. הפלטפורמה גובה עמלה על כרטיסים שנקנו ונמכרו מחדש בה. העמלות יכולות להוות אחוז גבוה מעלויות הכרטיס. החברה גם עמדה בפני בדיקה של משרד המשפטים של ארצות הברית בגין תגמול נגד מקומות שהפקו את צו ההסכמה שלה למיזוג עם לייב ניישן, שהוארך בחמש שנים נוספות מ-2020 עד 2025.

בעקבות ההביקורת הנרחבת על טיפול החברה במכירה המוקדמת של "The Eras Tour", סיבוב ההופעות השישי של טיילור סוויפט, החל משרד המשפטים בנובמבר 2022 לחקור את לייב ניישן אנטרטיינמנט בטענה כי מדובר במונופול. ועדת המשפטים של הסנאט האמריקאי בחנה את המיזוג בשימוע בינואר 2023.

ביוני 2024 הודיעה טיקטמאסטר על פריצה למאגר הנתונים שלה. זאת לאחר שקבוצת האקרים הודיעה שגנבה פרטים אישיים של 560 מיליון לקוחות של טיקטמאסטר. המידע שנגנב בפריצה כולל שמות, כתובות, מספרי טלפון ופרטים חלקיים של כרטיסי אשראי של משתמשי טיקטמאסטר.

== קישורים חיצוניים ==

* 

== הערות שוליים ==

קטגוריה:אתרי מסחר אלקטרוני אמריקאיים
קטגוריה:מונופולים